ඩීසීඩී අන්තර්ගතව ඇති කිරිපිටි වර්ග හෝ කාණ්ඩ වෙළඳපොළෙන් ඉවත් කිරීමට ගත් තීරණය අනුව අඳාළ කිරිපිටි වර්ග වෙළඳපොළෙන් ඉවත් කර ඇත්ද යන්න සොයා බැලීමේ කටයුතු ද මේ මස 30 වැනිදාට පෙර අවසන් කළ යුතු බවට මේ කමිටුව තීරණය කර තිබේ.ආනයනික කිරිපිටිවල ඩයසයින්ඩමයිඩ් (DCD) රසායනිකය අඩංගු වී ඇත්ද යන්න පරීක්ෂා කිරීමට වරායේදී නියැදි ලබාගන්නා වැඩපිළිවෙළ අඛණ්ඩව ක්‍රියාත්මක කිරීමට ද පෙරේදා (16) රැස් වූ ආහාර උපදේශක කමිටුව තීරණය කර ඇත.ආනයනික කිරිපිටි සම්බන්ධයෙන් පත් කළ අමාත්‍ය අනුකමිටුවේ උපදෙස් පරිදි ආහාර උපදේශක කමිටුව ක්‍රියාත්මක කරන වැඩපිළවෙළේ ප්‍රගති සමාලෝචනය සඳහා සෞඛ්‍ය ඇමැතිවරයාගේ ප්‍රධානත්වයෙන් ආහාර උපදේශක කමිටුව රැස්ව එහිදී මේ තීරණ ගැනීම සිදුකෙ‍රිණ.